《晚客狎至应接不一或有疑者作此诗示谢敞教授》
宋代·李复

岸帻扶藜杖，移床傍晚林。
形骸犹是累，语默更何心。
望外浮云薄，凉生古汲深。
自怜多懒僻，尘色闷孤琴。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。